燈
作者：華鎮
朝代：宋

paragraphs: 細風吹雨霑疏幕，夜久燈青寒盡落。
未言金椀沃龍膏，且免鄰牆旋彫鑿。
淄川老翁牙齒疏，四十始欲披儒衣。
况是雙鬢青絲好，不應便作衡門老。
他年清切許雄飛，人間萬事隨動頤。
不獨千枝照羅幕，廐溷蠟淚當成堆。
吾鄉先達少陵後，功名爭光臯與伊。
虛齋一盞半明滅，賓主清談到明發。